Lélé

Lélé (Clarias batrachus) nyaéta spésiés lauk cai tawar ti kulawarga Clariidae anu miboga ciri mandiri mangrupa awak anu leueur, teu miboga sisit, sarta miboga kumis dina sabudeureun sungutna.Kottelat, M., et al. (1993). Freshwater Fishes of Western Indonesia and Sulawesi. Periplus Editions. Ieu lauk kawentar ku kamampuhna pikeun hirup di cai anu kirang oksigén sarta bisa pindah tempat di darat.Whitten, T., et al. (1996). The Ecology of Java and Bali. Oxford University Press. Disungsi16 Mei 2024Ikan Lelel   (Diakses ping 17 Oktober 2011) Anak Lélé dina basa Sunda disebut "nanahaon". Lélé teu bisa hirup dina cai asin atawa payau, biasana hirup di walungan anu caina laun, ranca, talaga, sérang anu kakeueum ku cai.  Lauk lélé ngabogaan sipat noctural, nyaéta aktip usik néangan kadaharan dina waktu peuting.  Ari beurang mah cicing tur nyumput dinu poék. Di alam lauk, lélé kawin dina usum ngijih.

 Ciri mandiri 
Lele miboga awak anu silindris dina bagian hareup sarta rada gepéng dina bagian buntutna. Sirahna teuas (tulangna kuat) sarta miboga opat pasang kumis (barbels) anu fungsina salaku alat ngarampa dina cai anu poék atawa kiruh.Froese, R. and D. Pauly. (2026). "Clarias batrachus" dina FishBase. Ciri anu paling utama nyaéta ayana pamatil (pectoral spine) dina cécépét dadana anu seukeut tur bisa ngaluarkeun zat racun (peurah) anu matak peurih upami kapatil.

 Réspirasi Tambahan 
Sarua jeung bogo, lélé miboga alat napas tambahan anu disebut organ arborescent (bentukna jiga tangkal leutik anu rariwet) anu perenahna dina rongga insangna. Ieu organ ngamungkinkeun lélé pikeun nyerep oksigén langsung tina hawa bebas, sahingga lélé bisa tahan hirup dina leutak anu méh saat sarta bisa "leumpang" di darat maké pamatilna pikeun néangan tempat cai anu anyar.

 Jinis 
Di Indonésia aya 6 (genep) rupa lauk lélé anu bisa dimekarkeun nyaéta Clarias batrachus, dipikawanoh minangka lauk lélé (Jawa), lauk kalang (Sumatera Barat), lauk maut (Sumatera Utara), sarta lauk pintet (Kalimantan Timur). Clarias teysmani, dipikawanoh minangka lélé Kembang (Jawa Barat), Kalang bodas(Padang). Clarias melanoderma, anu dipikawanoh minangka lauk cucuk (Sumatera Selatan), wais (Jawa Tengah), wiru (Jawa Barat). Clarias nieuhofi, anu dipikawanoh minangka lauk lindi (Jawa), limbat (Sumatera Barat), kaleh (Kalimantan Selatan). ' 'Clarias loiacanthus, anu dipikawanoh minangka lauk keli (Sumatera Barat), lauk penang (Kalimantan Timur). Clarias gariepinus, anu dipikawanoh minangka lélé dumbo (Lélé Domba), King catfish, asalna ti Afrika.

 Kandungan 
 Daging lele ngandung:
 Kadar air (%) 78,5 47,1 Manfaat Lele  (Diakses ping 17 Oktober 2011)
 Sumber energy (cal.) 90 54 
 Protein (gr) 18,7 11,2 
 Lemak (gr) 1,1 0,7 
 Kalsium (Ca) (mgr) 15 9 
 Phosphor (P) (mgr) 260 156 
 Zat besi (Fe) (mgr) 2 1,2 
 Natrium (mgr) 150 90 
 Thiamine (vit B1) (mgr) 0,10 0,06 
 Riboflavin (vit B2) (mgr) 0,05 0,03
 Niacin (mgr) 2,0 1,2 

 Mangpaat 
Salian ti mangpaat pikeun sumber kadaharan, lélé ti jenis C. batrachus'' ogé bisa dimangpaatkeun minangka lauk pajangan atawa lauk hias. Saupama melak léle di sérang bisa méré mangpaat pikeun numpes hama paré, sato gegemetan, alatan mangrupa salah sahiji kadaharan alami lauk lélé. Lauk lélé ogé bisa diramu jeung sagala rupa bahan ubar séjén pikeun ubar mengi, kasakit awewe anu teu teratur, mimiseun, kiih getih jeung réa-réa deui.

 Referensi 

Kategori:Siluriformes
Kategori:Sato ingon
Kategori:Chordata
Kategori:Lauk darat
Kategori:Lauk
Kategori:Sato cai
Kategori:Clariidae